Mo sheanchara Seosamh Ó Cuaig a chuir síol cholún na seachtaine seo i dtalamh. Mar a thuigeann sibhse a bhfuil aithne agaibh air agus a léann na píosaí dea-scríofa a thagann óna pheann ar na leathanaigh seo, tá a shaol agus cuid mhaith dá shaothar caite ag Seosamh ag seasamh an fhóid do Chonamara agus suim ar leith freisin aige i stair, i seanchas agus i dtraidisiúin a mhuintire.